**คู่มือสำหรับประชาชน : การออกหนังสืออนุญาตนำเข้าพืชอนุรักษ์ และซากของพืชอนุรักษ์**

**หน่วยงานที่ให้บริการ :** สำนักคุ้มครองพันธุ์พืชกระทรวงเกษตรและสหกรณ์

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

1. ขั้นตอนการดำเนินงานตามคู่มือใช้ระยะเวลาทั้งสิ้น ไม่เกิน 1 ชั่วโมง โดยเริ่มนับระยะเวลาตั้งแต่การยื่นเอกสารหลักฐานที่ถูกต้องครบถ้วน จนถึงลงนามในหนังสืออนุญาตนำเข้าพืชอนุรักษ์ และซากของพืชอนุรักษ์  
  
2. ระยะเวลา 1 ชั่วโมง สำหรับชนิดของพืชอนุรักษ์จำนวนไม่เกิน 10 ชนิด  
  
3. พืชอนุรักษ์ที่จะทำการนำเข้า ต้องมีหลักฐานแสดงการนำเข้าพืชอนุรักษ์  
  
4. ในกรณีเจ้าหน้าที่มีข้อสงสัยในหลักฐานที่ยื่นขอ สามารถแจ้งให้ผู้ยื่นคำขอมาชี้แจงเพิ่มเติมได้  
  
5. กรณีคำขอหรือเอกสารหลักฐานประกอบการพิจารณาไม่ครบถ้วนหรือไม่ถูกต้อง และไม่อาจแก้ไขเพิ่มเติมได้ในขณะนั้น ผู้รับคำขอและผู้ยื่นคำขอจะต้องลงนามบันทึกความบกพร่องและรายการเอกสารหลักฐานร่วมกัน พร้อมกำหนดระยะเวลาให้ผู้ยื่นคำขอดำเนินการแก้ไขเพิ่มเติม หากผู้ยื่นคำขอไม่ดำเนินการแก้ไขเพิ่มเติมภายในระยะเวลาที่กำหนด ผู้รับคำขอจะยกเลิกคำขอ

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: (1. ปิดรับคำขอเวลา 15.30 น. 2. หากต้องการรับบริการวันหยุดที่ทางราชการกำหนด กรุณาสอบถามที่หมายเลขโทรศัพท์ 0 2940 5687 ))  กลุ่มวิจัยอนุสัญญาไซเตสด้านพืช สำนักคุ้มครองพันธุ์พืช เลขที่ 50 ถนนพหลโยธิน แขวงลาดยาว เขตจตุจักร กรุงเทพมหานคร 10900 โทรศัพท์/โทรสาร 0 2940 5687/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันเสาร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: (1. ขอ username และ password เพื่อใช้ทำรายการ กรุณาติดต่อ citesflora@gmail.com หรือหมายเลขโทรศัพท์ 0 2940 5687  2. กรณียื่นคำขอผ่านทางเว็บไซต์หลังเวลาทำการ เจ้าหน้าที่จะดำเนินการในวันทำการถัดไป))  ให้บริการรับคำขอผ่านทางเว็บไซต์กรมวิชาการเกษตร (ระบบยื่นคำขอ CITES) หรือ http://e-cites.doa.go.th:21006 /เว็บไซท์และช่องทางออนไลน์ | **ระยะเวลาเปิดให้บริการ** เปิดให้บริการตลอด 24 ชั่วโมง |
| **สถานที่ให้บริการ**  (หมายเหตุ: (ระยะเวลาเปิดให้บริการตามวัน เวลาทำการของแต่ละด่าน))  ด่านตรวจพืชทุกด่าน/ติดต่อด้วยตนเอง ณ ศูนย์บริการร่วม | **ระยะเวลาเปิดให้บริการ** เปิดให้บริการวัน ทุกวัน (ไม่เว้นวันหยุดราชการ) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 1 ชั่วโมง

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  1. ผู้ยื่นคำขอ ยื่นแบบคำขอรับหนังสืออนุญาตนำเข้า ส่งออก นำผ่าน พืชอนุรักษ์หรือซากพืชอนุรักษ์ (แบบคำขอ พ.พ. 13) ทางอิเล็กทรอนิกส์ หรือยื่นคำขอด้วยตนเอง พร้อมเอกสารหลักฐานประกอบให้ถูกต้องครบถ้วน 2. เจ้าหน้าที่ตรวจสอบเอกสารหลักฐานให้ถูกต้องครบถ้วน และรับคำขอ  (หมายเหตุ: -) | 15 นาที | สำนักคุ้มครองพันธุ์พืช |
| 2) | **การพิจารณา**  เจ้าหน้าที่พิจารณาออกหนังสืออนุญาต และตรวจพิจารณาพืชอนุรักษ์ให้ตรงกับหนังสืออนุญาต  (หมายเหตุ: -) | 35 นาที | สำนักคุ้มครองพันธุ์พืช |
| 3) | **การลงนาม/คณะกรรมการมีมติ**  1. ผู้มีอำนาจลงนาม ลงนามในหนังสืออนุญาต 2. เจ้าหน้าที่แจ้งผู้ยื่นคำขอชำระค่าธรรมเนียม  (หมายเหตุ: -) | 10 นาที | สำนักคุ้มครองพันธุ์พืช |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (1. กรณีบุคคลธรรมดา/ นิติบุคคล/ ผู้มอบอำนาจ / ผู้รับมอบอำนาจ 2. ผู้มาติดต่อ แสดงเอกสารฉบับจริง) | กรมการปกครอง |
| 2) | **หนังสือรับรองนิติบุคคล**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (เจ้าของกิจการ หรือผู้มอบอำนาจ รับรองสำเนา) | กรมพัฒนาธุรกิจการค้า |
| 3) | **หนังสือเดินทาง**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (แทนบัตรประชาชน กรณีเป็นชาวต่างชาติ ) | - |
| 4) | **เอกสารประกอบการนำเข้า ได้แก่ หนังสืออนุญาตส่งออกจากประเทศต้นทาง (CITES Export Permit) หรือใบรับรองสุขอนามัยพืช (Phytosanitary Certificate) จากประเทศต้นทาง หรือหนังสือรับรองแหล่งกำเนิด (Certificate of Origin) จากประเทศต้นทาง แล้วแต่ชนิดพืช หรือบัญชีพืชที่มีการนำเข้า**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (ออกให้โดยประเทศต้นทาง) | - |
| 5) | **หนังสือมอบอำนาจ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (1. นิติบุคคล หรือบุคคลธรรมดาเป็นผู้มอบอำนาจได้  2. กรณีได้รับมอบอำนาจจากนิติบุคคล หรือบุคคลธรรมดา ให้ดำเนินการแทน  - ปิดอากรแสตมป์ 10 บาท กรณีมอบอำนาจให้กระทำการเพียง 1 ครั้ง  - ปิดอากรแสตมป์ 30 บาท กรณีมอบอำนาจให้กระทำการมากกว่า 1 ครั้ง) | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ค่าธรรมเนียมหนังสืออนุญาต**  (หมายเหตุ: (ต่อหนังสืออนุญาต 1 ฉบับ)) | **ค่าธรรมเนียม** 100 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | หน่วยงานต้นสังกัด : สำนักคุ้มครองพันธุ์พืช กรมวิชาการเกษตร / เลขที่ 50 ถนนพหลโยธิน แขวงลาดยาว เขตจตุจักร กรุงเทพมหานคร 10900 / โทรศัพท์ 0 2579 6744 / โทรสาร 0 2579 3162 / อีเมล์ : pvpo@doa.in.th  (หมายเหตุ: -) |
| 2) | หน่วยงาน ณ จุดยื่นคำขอ : กลุ่มวิจัยอนุสัญญาไซเตสด้านพืช สำนักคุ้มครองพันธุ์พืช กรมวิชาการเกษตร / เลขที่ 50 ถนนพหลโยธิน แขวงลาดยาว เขตจตุจักร กรุงเทพมหานคร 10900 / โทรศัพท์/โทรสาร 0 2940 5687 / อีเมล์ citesflora@gmail.com  (หมายเหตุ: -) |
| 3) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |
| 4) | ศูนย์รับเรื่องร้องเรียนการทุจริตในภาครัฐ  (หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) - 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120 - สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132 - www.pacc.go.th / www.facebook.com/PACC.GO.TH  ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center) Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | แบบคำขอรับหนังสืออนุญาตนำเข้า ส่งออก นำผ่าน พืชอนุรักษ์หรือซากพืชอนุรักษ์ (แบบ พ.พ. 13) พร้อมรายชื่อพืชอนุรักษ์ หรือซากพืชอนุรักษ์  (หมายเหตุ: (http://www.doa.go.th/pvp/index.php?option=com\_content&view=article&id=86&Itemid=127)) |

**หมายเหตุ**

1. กรอกคำร้องผ่านทางเว็บไซต์กรมวิชาการเกษตร www.doa.go.th  
  
โดยคลิกเลือก ระบบบริการออนไลน์ กรมวิชาการเกษตร  
  
และคลิกเลือก ระบบยื่นคำขอ CITES  
  
แล้วคลิกเลือก คำขอรับหนังสืออนุญาตนำเข้า นำผ่าน พืชอนุรักษ์และซากพืชอนุรักษ์

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 21/07/2558